# Gwlad Belg

Gwlad Belg|  |
| **Koninkrijk België** (Iseldireg) **Royaume de Belgique** (Ffrangeg)
**Königreich Belgien** (Almaeneg) |
|  |
| Arwyddair | Eendracht maakt macht  |
| Math | gwladwriaeth sofran, gwlad  |
| Enwyd ar ôl | Belgae, Gallia Belgica  |
|  |
| Prifddinas | Dinas Brwsel  |
| Dinas fwyaf | Rhanbarth Brwsel-Prifddinas  |
| Poblogaeth | 11,825,551  |
| Sefydlwyd | * 4 Hydref 1830
 |
| Anthem | la Brabançonne  |
| Pennaeth llywodraeth | Bart De Wever  |
| Cylchfa amser | UTC+01:00, UTC+2  |
| Nawddsant | Joseff  |
| Iaith/Ieithoedd   swyddogol | Iseldireg, Ffrangeg, Almaeneg  |
| Daearyddiaeth |
| Arwynebedd | 30,688 km²  |
| Gerllaw | Môr y Gogledd  |
| Yn ffinio gyda | Yr Almaen, Lwcsembwrg, Ffrainc, Yr Iseldiroedd  |
| Cyfesurynnau | 50.6411°N 4.6681°E  |
| Gwleidyddiaeth |
| Corff gweithredol | Llywodraeth Ffederal Gwlad Belg  |
| Corff deddfwriaethol | Senedd Ffederal Gwlad Belg  |
| Swydd pennaeth   y wladwriaeth | Brenin y Belgiaid  |
| Pennaeth y wladwriaeth | Philippe, brenin Gwlad Belg  |
| Swydd pennaeth   y Llywodraeth | Prif Weinidog Gwlad Belg  |
| Pennaeth y Llywodraeth | Bart De Wever  |
|  |
|  |
| Ariannol |
| Cyfanswm CMC (*GDP*) | $644,783 miliwn  |
| Arian | Ewro  |
| Canran y diwaith | 5.55 canran  |
| Cyfartaledd plant | 1.75  |
| Mynegai Datblygiad Dynol | 0.937  |
|  Ffeiliau perthnasol ar Comin |
| [golygwch ar Wicidata] |

Gwlad yng ngorllewin Ewrop yw **Teyrnas Gwlad Belg** neu **Gwlad Belg** (Iseldireg: *België*; Ffrangeg: *Belgique*; Almaeneg: *Belgien*). Mae hi'n ffinio â'r Iseldiroedd, yr Almaen, Lwcsembwrg, Ffrainc a Môr y Gogledd.

Mae'r wlad yn fan cyfarfod rhwng y diwylliant Tiwtonaidd a'r diwylliant Ffrengig. Siaredir Iseldireg yng ngogledd y wlad, Ffrangeg yn y de, ac Almaeneg mewn rhannau o'r de-ddwyrain. Ar adegau, mae cryn dyndra wedi datblygu rhwng y ddwy brif garfan ieithyddol. Ceisiwyd delio a'r sefyllfa yma trwy sefydlu rhanbarthau ac ardaloedd ieithyddol o fewn gwladwriaeth ffederal Gwlad Belg.

Rhoddir yr enw "Talwrn Ewrop" ar Wlad Belg am fod nifer o frwydrau pwysig yn hanes Ewrop wedi eu hymladd yno.

Cymru a Gwlad Belg o ran lleoliad a maint.

## Rhanbarthau a thaleithiau

Rhennir y wlad yn dair rhanbarth, Rhanbarth Fflandrys, Walonia a Rhanbarth Brwsel-Prifddinas. Mae Fflandrys a Walonia yn cynnwys pum talaith yr un, tra nad yw Rhanbarth y Brifddinas yn rhan o'r system daleithiol.

### Fflandrys

* Antwerp (prifddinas: Antwerp)
* Brabant Fflandrysaidd (prifddinas: Leuven)
* Dwyrain Fflandrys (prifddinas: Gent)
* Gorllewin Fflandrys (prifddinas: Brugge)
* Limburg (prifddinas: Hasselt)

### Walonia

* Brabant Walonaidd (prifddinas: Wavre)
* Hainaut (prifddinas: Mons)
* Liège (prifddinas: Liège)
* Luxembourg (prifddinas: Arlon)
* Namur (prifddinas: Namur)

## Ardaloedd ieithyddol

Sefydlwyd yr ardaloedd ieithyddol (Iseldireg: *taalgebieden*, Ffrangeg: *régions linguistiques*) yn 1963, a daethant yn rhan o'r Cyfansoddiad yn 1970. Ceir pedair o'r rhain:

* ardal ieithyddol yr Iseldireg
* ardal ddwyieithog Prifddinas-Brwsel
* ardal ieithyddol Ffrangeg
* ardal ieithyddol Almaeneg

Dynodir hefyd dair cymuned o fewn Gwlad Belg; mae'r rhain yn cyfeirio at y bobl ac nid ydynt yn raniadau daearyddol:

* y Gymuned Iseldireg ei hiaith (*Vlaamse Gemeenschap*)
* y Gymuned Ffrangeg ei hiaith (*Communauté Française*)
* y Gymuned Almaeneg ei hiaith (*Deutschsprachige Gemeinschaft*)

## Gweler hefyd

* Rhestr Belgiaid enwog
* PuntVL - ymgyrch y gymuned Fflemaidd i ennill statws Parth Lefel Uchaf gwlad i Fflandrys
* Tîm pêl-droed cenedlaethol Gwlad Belg

## Cyfeiriadau

Wiciadur
Chwiliwch am Gwlad Belg
yn Wiciadur.